คือผมหูอื้อมาหลายวันแล้วน่ะครับ แล้วผมก็ได้เอายี้หูออกเองขี้หูถือว่าใหญ่ แล้วพอเอาออกผมได้ยินเสียงดีขึ้น ผมเป็นที่หูขวาน่ะครับแล้วหูขวาผมได้ยินเสียงดีกว่าหูซ้าย ผมจะเป็นอะไรตามมารึป่าวครับ
สวัสดีค่ะ อาาการได้ยินเสียงที่หูไม่ชัด หูอื้อนั้น อาจจะมีสาเหตุที่พบได้บ่อยๆก็คือเรื่องมีขี้หูอุดตัน สิ่งแปลกปลอมอื่นๆอุดตันในหูเช่นน้ำ แมลง เศษสิ่งของที่ใช้แหย่เข้าไปในหู หรือเกิดจากการอักเสบหรือติดเชื้อของหูชั้นกลางหรือหูชั้นใน การมีเยื่อแก้วหูทะลุ หรือการมีเนื้องอกของระบบประสาทภายในหู เป็นต้นจากเหตุการณ์ดังกล่าวมา ก็น่าจะเกี่ยวกับเรื่องขี้หูอุดตันมากที่สุดค่ะ หากได้เอาขี้หูที่อุดตันออกมาแล้วได้ยินชัดเจนขึ้น ก็ไม่น่าจะมีอันตรายแต่อย่างใด โดยการเอาขี้หูออกมานั้น ไม่ควรใช้ไม้เข้าไปแคะเองเพราะอาจทำให้เกิดการบาดเจ็บในรูหู อาจใช้ผ้าหรือสำลีชุบน้ำสะอาดเช็ดออกมา หรือถ้าเช็ดเองไม่ออก ควรไปพบแพทย์เพื่อทำการล้างหูด้วยน้ำเกลือสะอาด ร่วมกับได้ยาหยอดเพื่อช่วยละลายขี้หูให้ออกมาง่ายขึ้นค่ะ ถ้าหูอื้อมาก ได้ยินไม่ชัดเจน ปวดหู หรือมีเลือดหรือหนองไหลจากหู ให้รีบไปพบแพทย์